الفندق: هوم ان للاجنحة الفندقية
 التقييم: “شقق فندقيه رائعه”. تقييمي سيكون بناء على الشقه 206 بغرفتين نوم تصميم الشقه عجبني حيل فيها تلفزيون بغرفة الأطفال.. طاقم العمل ودود جدا ويحاول يساعد باللى يقدر عليه ... فيه مطبخ مجهز بكل شي فيه مايكروويف وفيه ثلاجه يوجد أدوات الشاي والقهوه مجانيه..  منظر الشقه على الشارع كان جميل هدوء عجيب بالوقت اللى كنت ساكن فيه.. فطورهم ستاندرد بس عجبني حيل ويجيك للغرفه مافي مكان تحت تنزل تفطر فيه يوجد بالحمام متطلبات الإستحمام من شامبوات وكريمات ومناشف الشقه  نظييييفه فيه جريدة اليوم يعلقونهاا على الباب من برى وبدون مايزعجونك .. التشيك in و out كان سريع التكيف كان مناسب موقعه خلف مجمع الراشد يبعد عن المجمع 300 متر مع اعتدال الجو لاتحتاج للسياره للذهاب للمجمع  فيه مسجد قريب منه وأنصح زوار بوكيينق في هالأجنحه بالفتره الحاليه.. حاولت بتقييمي هذا اغطي كل شي من ناحية هالإجنحه الفندقيه اللى اتمنى من كل الناس المقييمين في موقع بوكيينق يحاولون يكتبون لنا كل شي ولايبخلون علينا بأي معلومه يمكن مو مهمه لهم بس تكون مهمه لنا ونبي موقع بوكيينق يصبح كمرجع بالنسبه لحجوزات الفنادق والشقق الفندقيه حول العالم .. وبالنهايه من وجد تعليقي مفيد الدعاء لي وبالتوفيق. 1- مواقف قليله وغير مظلله 2- لايوجد خدمات بجانبه مثل مغسلة ملابس او سوبر ماركت او صيدليه 3- صغر حجم الشقه عيب قاتل فغرفة النوم والغرفه الثانيه صغيره حيل رغم إعجابي بالتصميم والنظافه .4- قنوات التلفزيون 49 قناه فقط ولا يوجد فيها قنوات الجزيره الرياضيه هذه الملاحظه لمحبي الرياضه .5- غلاء سعر الشقه استأجرتها ب590 ريال وهذا مبلغ كبير بالنسبه لصغر حجم الشقه والخدمات المقدمه .6- وقت التشيك اوت مكتوب بالموقع الى الساعه 12 وهذا غير جيد رغم اني خرجت الساعه ال2 ولم يطلبوا مني اي مبالغ اضافيه مشكورين وربما لأنني genius .